# **KISKŐRÖS VÁROS KÉPVISELŐ-TESTÜLETE**

## TÁRSADALOMPOLITIKAI BIZOTTSÁGA

**6-3/2024.** sz. Társadalompolitikai Bizottsági ülés

### JEGYZŐKÖNYV

# **Készült:** Kiskőrös Város Képviselő-testülete Társadalompolitikai Bizottsága

 2024. február 19-én (hétfő) 14 óra 00 perckor kezdődő üléséről

**Az ülés helye:** Kiskőrösi Polgármesteri Hivatal

 Díszterem

 (6200 Kiskőrös, Petőfi Sándor tér 1.)

**Jelen vannak:**

Nikléczi Gábor a bizottság tagja

Aszódi János a bizottság tagja

Domonyi László polgármester

dr. Turán Csaba jegyző

dr. Nagy Gabriella aljegyző

Kovács Enikő Kunság-Média Nonprofit Kft.

 ügyvezető

Molnár Éva pénzügyi osztályvezető

Aszódiné Nedró Éva közigazgatási osztályvezető

Kutyifa Sándorné Sinkovicz Csilla vagyongazdálkodási referens I.

Losoncziné Romfa Erika jegyzőkönyvvezető

**Kulturális, Turisztikai és Sport Bizottság**

Filus Tibor a bizottság elnöke

Gmoser István a bizottság tagja

Fodor Tamás a bizottság tagja

**Ügyrendi és Összeférhetetlenségi Bizottság**

Horváth János a bizottság elnöke

Ba Edit a bizottság tagja

Kis Zsoltné a bizottság tagja

**Ipari, Mezőgazdasági és Klímapolitikai Bizottság**

Pohankovics András a bizottság elnöke

Lengyel Gábor a bizottság tagja

Kudron Tamás a bizottság tagja

**Pénzügyi Bizottság**

Pethő Attila a bizottság elnöke

Ungvári Ferenc a bizottság tagja

Dénes István a bizottság tagja

A Társadalompolitikai Bizottság, a Kulturális, Turisztikai és Sport Bizottság, az Ügyrendi és Összeférhetetlenségi Bizottság, az Ipari, Mezőgazdasági és Klímapolitikai Bizottság, valamint a Pénzügyi Bizottság együttes ülést tartott.

Az együttes ülést a résztvevő bizottságok által kijelölt elnök, Pethő Attila a Pénzügyi Bizottság elnöke vezette le.

**Pethő Attila levezető elnök** köszöntötte az együttes bizottsági ülésen megjelenteket, megállapította, hogy az összes résztvevő bizottság határozatképes, és megnyitotta az ülést.

**Pethő Attila levezető elnök** ismertette a napirendi javaslatot, szavazásra bocsátotta a napirendet, amelyet a Társadalompolitikai Bizottság tekintettel arra, hogy Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013 (XII.19.) önkormányzati rendelet 49. § (2) bekezdése értelmében a Képviselő testület az egészségügyi, gyermekjóléti és szociális intézmények szervezeti és működési szabályzatának jóváhagyását a Társadalompolitikai Bizottságra ruházza át, a 2. napirendi pont kiegészítésével egyhangú „kettő” igen szavazattal alábbiak szerint fogadott el:

**NAPIREND:**

1. A 2024. február 21-i Képviselő-testületi ülés előterjesztéseinek véleményezése
2. Egészségügyi, Gyermekjóléti és Szociális Intézmény Szervezeti és Működési Szabályzatának véleményezése
3. Egyéb aktuális kérdések

**1.**

**A 2024. február 21-i Képviselő-testületi ülés előterjesztéseinek véleményezése**

**Molnár Éva pénzügyi osztályvezető (a továbbiakban: Osztályvezető Asszony)** ismertette:

* Középtávú tervezés
* Kiskőrös Város 2024. évi költségvetése
* A Kőrösszolg Nonprofit Kft.-vel megkötött támogatási szerződések felülvizsgálata,
* Alapító hatáskörök gyakorlása a Kőröskom Nonprofit Kft-nél
* A Kunság-Média Nonprofit Szolgálta Kft.-vel városmarkenting és a turizmussal kapcsolatos feladatok ellátása tárgyában kötött szerződés módosítása tárgyú előterjesztéseket.

Kiskőrös Város 2024. évi költségvetésének ismertetése során Osztályvezető Asszony tételesen részletezte a költségvetési rendelet mellékletében foglalt tételeket.

Részletesen ismertette a bevételek alakulását, elmondta, hogy a települési önkormányzatok általános működésének és ágazati feladatainak támogatása a 2023. évi összeghez képest 283 millió Ft-tal több lenne, de az egy lakosra jutó iparűzési adóerő-képesség figyelembevétele alapján a 2023. évben megítélt 259 millió Ft támogatás a 2024. évben már nincs, így a tényleges pozitív hatása a költségvetésre + 24 millió Ft. Az iparűzési adó tervezése 850 millió Ft. Ezt követően részletezte a tervezett kiadásokat, bemutatta a béremelések költségvetésre gyakorolt hatását, többletkiadást okozó tételek: az óvoda dolgozói esetében 62 fő esetén emelkedett a bér, mely 61 millió Ft többletkiadást eredményezett, a garantált bérminimum növekedés miatti bérnövekményben önkormányzati szinten 89 fő érintett a többlet 35,4 millió Ft, a Polgármesteri Hivatal esetében 37 millió Ft, a kulturális területen 17 fő esetén 1 millió forint. A béremelés miatt, a szociális hozzájárulási adót is tartalmazó bértömeg összesen 163 millió Ft-tal emelkedett. A kiadási oldalon legjelentősebb tételek a közvilágítás korszerűsítése 416 millió Ft; energetikai korszerűsítés 85 millió Ft, a fürdő vízdíj emelkedése miatti a fenntartási kiadások többletköltsége 162 millió Ft. Az iparűzési adó magas összegű teljesülése miatt a szolidaritási hozzájárulás kiadás 119,5 m Ft-tal több a 2023. évhez képest 310,8 millió Ft, A közüzemi kiadások csökkentése -342,8 millió Ft.

Az előterjesztések tárgyalását követően a Bizottság egyhangú, kettő „igen” szavazattal az alábbi határozatot hozta:

**6/2024. (II.19.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Középtávú tervezés
* Kiskőrös Város 2024. évi költségvetése
* A Kőrösszolg Nonprofit Kft.-vel megkötött támogatási szerződések felülvizsgálata,
* Alapító hatáskörök gyakorlása a Kőröskom Nonprofit Kft-nél
* A Kunság-Média Nonprofit Szolgálta Kft.-vel városmarkenting és a turizmussal kapcsolatos feladatok ellátása tárgyában kötött szerződés módosítása tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a bizottság elnöke

Határidő: 2024. február 21.

**dr. Nagy Gabriella aljegyző** ismertette:

* Beszámoló a város 2023. évi közművelődési és kulturális életében végzett tevékenységéről
* A Kunság-Média Nonprofit Kft. 2024. évi közművelődési feladatok ellátását részletező munkaterve tárgyú előterjesztéseket.

Kérdés, hozzászólás nem volt. Az előterjesztések tárgyalását követően a Bizottság egyhangú, kettő „igen” szavazattal az alábbi határozatot hozta:

**7/2024. (II.19.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Beszámoló a város 2023. évi közművelődési és kulturális életében végzett tevékenységéről
* A Kunság-Média Nonprofit Kft. 2024. évi közművelődési feladatok ellátását részletező munkaterve tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a bizottság elnöke

Határidő: 2024. február 21.

**Aszódiné Nedró Éva közigazgatási osztályvezető** tájékoztatta a Bizottság tagjait:

* A fogyatékos személyek nappali ellátásnak biztosítása tárgyában megkötött ellátási szerződés módosítása
* A Sorsfordító Szolgáltató Központtal ellátási szerződés megkötése Támogató Szolgáltatás biztosítására
* 2024. évi ebösszeírás
* Az Egészségügyi, Gyermekjóléti és Szociális Intézmény szakmai programjának módosítása
* Az Egészségügyi, Gyermekjóléti és Szociális Intézmény Idősek Otthona Házirendjének jóváhagyása tárgyú előterjesztésekről.

Polgármester Úr kezdeményezte, hogy az ebösszeírás hatékonyabb megvalósítása érdekében esetlegesen kérdezőbiztosok is segíthetnének az összeírás során. A Bizottság egyhangú, kettő „igen” szavazattal az ebösszeírásra vonatkozó határozat-tervezetet 1. pontját az alábbi módosítással fogadta el: „ A Képviselő-testület egyetért azzal, hogy Kiskőrös város közigazgatási területén 2024. március 18. és 2024. május 31. napja között önbevallással és kérdezőbiztosok bevonásával történjen az ebösszeírás.”

Egyebekben kérdés, hozzászólás nem volt. Az előterjesztések tárgyalását követően a Bizottság egyhangú, kettő „igen” szavazattal az alábbi határozatot hozta:

**8/2024. (II.19.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* A fogyatékos személyek nappali ellátásának biztosítása tárgyában megkötött ellátási szerződés módosítása
* A Sorsfordító Szolgáltató Központtal ellátási szerződés megkötése támogató szolgáltatás biztosítására
* 2024. évi ebösszeírás tárgyú előterjesztés határozat-tervezetének 1. pontját „A Képviselő-testület egyetért azzal, hogy Kiskőrös város közigazgatási területén 2024. március 18. és 2024. május 31. napja között önbevallással és kérdezőbiztosok bevonásával történjen az ebösszeírás.” módosított szövegezéssel
* Az Egészségügyi, Gyermekjóléti és Szociális Intézmény szakmai programjának módosítása
* Az Egészségügyi, Gyermekjóléti és Szociális Intézmény idősek otthona házirendjének jóváhagyása tárgyú előterjesztéseket a Képviselő-testületnek elfogadásra javasolja.

Felelős: a bizottság elnöke

Határidő: 2024. február 21.

**dr. Turán Csaba jegyző** ismertette:

* A 2024/2025-ös óvodai nevelési év beiratkozási rendjének és az óvodai felvételi körzeteknek a meghatározása
* A polgármester 2024. évi szabadság ütemtervének jóváhagyása
* Igazgatási szünet elrendelése a Kiskőrösi Polgármesteri Hivatalban
* A Petőfi Sándor Városi Könyvtár intézményvezetője, a Petőfi Szülőház és Emlékmúzeum intézményvezetője, továbbá az Egészségügyi és Gyermekjóléti és Szociális Intézményvezetője részére megállapított munkabér/illetmény jóváhagyása tárgyú előterjesztéseket.

Kérdés, hozzászólás nem volt. Az előterjesztések tárgyalását követően a Bizottság egyhangú, kettő „igen” szavazattal az alábbi határozatot hozta:

**9/2024. (II.19.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* A 2024/2025-ös óvodai nevelési év beiratkozási rendjének és az óvodai felvételi körzeteknek a meghatározása
* A polgármester 2024. évi szabadság ütemtervének jóváhagyása
* Igazgatási szünet elrendelése a Kiskőrösi Polgármesteri Hivatalban
* A Petőfi Sándor Városi Könyvtár intézményvezetője, a Petőfi Szülőház és Emlékmúzeum intézményvezetője, továbbá az Egészségügyi és Gyermekjóléti és Szociális Intézményvezetője részére megállapított munkabér/illetmény jóváhagyása tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a bizottság elnöke

Határidő: 2024. február 21.

**Kutyifa Sándorné Sinkovicz Csilla vagyongazdálkodási referens I.** tájékoztatta a Bizottság tagjait:

* A Kiskőrös, Pozsonyi u. 2. szám alatti ingatlan meghatározott területrészének térítésmentes használatba adása a Magyar Nemzeti Vagyonkezelő Zrt. részére
* A Kiskőrös és Akasztó között megvalósult kerékpárút térítésmentes átvétele
* Kiskőrös Város Településrendezési terve (szerkezeti terv, szabályozási terv, helyi építési szabályzat) módosításának előkészítése (általános eljárás)
* Kiskőrös Város Településrendezési terve (szerkezeti terv, szabályozási terv, helyi építési szabályzat) módosításának előkészítése (egyszerűsített eljárás) tárgyú előterjesztésekről.

Kérdés, hozzászólás nem volt. Az előterjesztések tárgyalását követően a Bizottság egyhangú, kettő „igen” szavazattal az alábbi határozatot hozta:

**10/2024. (II.19.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* A Kiskőrös, Pozsonyi u. 2. szám alatti ingatlan meghatározott területrészének térítésmentes használatba adása a Magyar Nemzeti Vagyonkezelő Zrt. részére
* A Kiskőrös és Akasztó között megvalósult kerékpárút térítésmentes átvétele
* Kiskőrös Város Településrendezési terve (szerkezeti terv, szabályozási terv, helyi építési szabályzat) módosításának előkészítése (általános eljárás)
* Kiskőrös Város Településrendezési terve (szerkezeti terv, szabályozási terv, helyi építési szabályzat) módosításának előkészítése (egyszerűsített eljárás) tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a bizottság elnöke

Határidő: 2024. február 21.

Az együttes ülést Pethő Attila a levezető elnök 17 óra 15 perckor bezárta. A Társadalompolitikai Bizottság külön 17 óra 15 perckor kezdődően tárgyalta a 2. napirendi pontot.

 **2.**

**Egészségügyi, Gyermekjóléti és Szociális Intézmény Szervezeti és Működési Szabályzatának véleményezése**

**Aszódiné Nedró Éva közigazgatási osztályvezető** tájékoztatta a Bizottság tagjait:

* Az Egészségügyi, Gyermekjóléti és Szociális Intézmény Szervezeti és Működési Szabályzatának módosítása tárgyában.

A Bizottság egyhangú, „kettő” igen szavazattal a következő határozatot hozta:

**11/2024. (II.19.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága:

* Az Egészségügyi, Gyermekjóléti és Szociális Intézmény Szervezeti és Működési Szabályzatát jóváhagyja.

Felelős: a Bizottság elnöke

Határidő: értelemszerűen

További kérdés, hozzászólás nem hangzott el, így Nikléczi Gábor a Bizottság levezető elnöke az ülést 17 óra 30 perckor bezárta.

**Kmf:**

 **Nikléczi Gábor Aszódi János**

 **a bizottság tagja a bizottság tagja**

 **Losoncziné Romfa Erika**

 **jegyzőkönyvvezető**